Отложени за разглеждане от Комисията по здравеопазване текстове от: 

ЗАКОН
ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА КОНТРОЛ ВЪРХУ НАРКОТИЧНИТЕ
ВЕЩЕСТВА И ПРЕКУРСОРИТЕ
(Обн., ДВ, бр. 30 от 1999 г.; изм. и доп., бр. 63 от 2000 г., бр. 74 , 75 и 120 от 2002 г. и бр. 56 от 2003 г.)
Предложение на вносителя:
§ 6. В чл. 15 се правят следните изменения и допълнения: 1.       Алинея 1 се изменя така:
 "Чл. 15. (1) Създават се общински съвети по наркотичните вещества в общините, чиито административни центрове са административни центрове на области. Организацията и дейността на съветите се определя с Правилника за организацията и дейността на Националния съвет по наркотичните вещества и общинските съвети по наркотичните вещества."
2. В ал. 2 т. 2 се изменя така:
 "2. създават превантивни информационни центрове, които осъществяват превантивни дейности и програми, както и събират, съхраняват и анализират информацията, необходима за осъществяването, координирането и изготвянето на програмите по т. 1."
3. Създават се ал. З и 4:
 "(3) Съветите по наркотичните вещества по ал. 1 се финансират със средства от държавния бюджет.
 (4) Общинските съвети на общините, различни от общините по ал. 1, могат да създават общински съвети по наркотичните вещества."
Предложение на народен представител Тодор Кумчев:
 1.	Чл. 15ал.1 приема вида:
 "Чл. 15 (1) Създават се общински съвети по наркотичните вещества по предложение на кмета на общината и след решение на общинския съвет, чиито функции и задачи се определят по Правилника за организацията и дейността на Националния съвет по наркотични вещества..
 2.	Ал. 4 се променя, както следва:
 "(4) Създават се областни съвети по наркотичните вещества към областните управители, като консултативен и координиращ орган за провеждане на държавната политика срещу злоупотребата с наркотичните вещества, както и за борба с наркотрафика.

1. Областният съвет е колективен орган, който се състои от председател,
секретар и членове и се създава със заповед на областния управител;
2. Председателят на Съвета е заместник областен управетел. Членовете на
съвета са председателите на общинските съвети по наркотични вещества от
областта;
3. Областният съвет координира областната политика срещу злоупотреба
с наркотичните вещества, като:
приема областна стратегия за борба с употреба на наркотичните вещества и срещу незаконния трафик с наркотичните вещества и прекурсори, съобразно националната програма;
 приема областни програми за превенция, лечение и рехабшитация на наркотичните зависимости;
 осъществява взаимодействието между националния и общинските съвети за наркотичните вещества;
председателят на областния съвет представлява съвета пред държавни органи и институции, ръководи заседания и цялостна работа на съвета и определя със заповед служител на областна администрация, който ще изпълнява функциите на секретар на съвета.
Предложение на вносителя:
§ 7. Създава се чл. 15а:
 "Чл.   15а  (1)  Националният  съвет  по  наркотичните  вещества координира     и контролира дейността на съветите по наркотичните вещества по чл.15, ал. 1.
 (2) В края на всяка година съветите по чл. 15, ал. 1 отчитат дейността си пред Националния съвет по наркотичните вещества."